Էրագոն (ֆիլմ)

**«Էրագոն»** (), Սթեֆան Ֆանգմեյերի կողմից նկարահանած ամերիկյան գեղարվեստական ֆիլմ, Քրիստոֆեր Պաոլինիի համանուն վեպ-ֆանտազիայի էկրանավորում։ Ֆիլմի պրեմիերան կայացել է 2006 թվականի դեկտեմբերի 14-ին։

## Սյուժե
*Երբ վրա հասնի խավարը, լույսի վերջին պաշտպանը կդառնա վիշապը:*

Դեպքերը տեղի են ունենում Ալագեյզիայում, որտեղ բնակվում են էլֆեր, թզուկներ և այլ հեքիաթային կերպարներ։ Գլխավոր հերոսը 17-ամյա Էրագոնն է, ով վերջինն է երբևէ գոյություն ունեցած վիշապների հեծյալներից։

Մի անգամ Էրագոնը վիշապի ձու է գտնում, ինչից հետո նրան վիճակված էր մեծացնել և դաստիարակել վիշապուհուն։ Էրագոնը և վիշապը իրար հետ շփվում են մտքերի միջոցով։ Այդպես Էրագոնը իմանում է վիշապի անունը։ Նրա անունն է Սապֆիրա։ Հետո պարզվում է, ուր վիշապն առանց հեծյալի չի կարող գոյատևել, իսկ հեծյալը կարող է ապրել առանց վիշապի։ Նրանք միասին մասնակցում են մեծ պատերազմի, որպեսզի ազատեն իրենց երկիրը Գալբատորիքսից, ով նույնպես հեծյալ է և սպանելով իր ընկեր- հեծյալներին իր ձեռքն է վերցրել իշխանությունը։

## Գրքի և ֆիլմի միջև տարբերություն
* Ֆիլմում հերոսների ճանապարհորդությունը տևում է ավելի կարճ քան գրքում։ Ֆիլմում անցնում է երեք օր, իսկ գրքում համարյա մեկ ամիս։
* Գրքում Էրագոնը կռվում է ուրգալների հետ, որովհետև նրանք ցավ ու տառապանք էին պատճառում մարդկանց, իսկ ֆիլմում նրանց հետ կռվելով Էրագոնը ուզում է ցույց տալ իր ուժը։
* Վեպում պատմությունն ավարտվում է նրանով, որ Էրագոնը պատրաստվում է մեկնել Էլլեսմեր, որպեսզի սկսի պարապմունքները, իսկ ֆիլմում այդ մասին նույնիսկ խոսք չկա։ Արյան մեկնում է իր տուն, որպեսզի զորքին պատրաստի, իսկ Էրագոնը մնում է Պահակներին հետևելու։
* Գրքում Արյայի ականջները էլֆերի ականջների նման «սուր» են, իսկ ֆիլմում ինչպես սովորական մարդունը։
* Գրքում Արյայի մազերը սև էին։
* Գրքում Սապֆիրան ավելի դանդաղ է մեծանում, և Էրագոնն է ընտրում նրա անունը, որ թե վիշապն է ներկայանում նրան։
* Գրքում Բրոմը չի հրաժարվում Էրագոնին պատմել վիշապների մասին։
* Գրքում Էրագոնը և Այրան չեն խոսում երազում, նա ուղղակի տեսնում է Արյային, բայց նրանք չեն խոսում։
* Վեպում Էրագոնը Արյային փրկում է Բրոմի մահից հետո։ Եվ երբ նա գտնում է աղջկան՝ նա ուշագնաց է լինում, մինչդեռ ֆիլմում իրար հետ խոսում էին։

## Ֆիլմի ընկալում
Շատ երկրպագուներ վրդովված էին ֆիլմով։ Նրանք հայտարարեցին, որ ֆիլմում բացակայում են շատ կարևոր դեպքեր, իրադարձություններ և կերպարներ։ Ինչպես նաև գլխավոր հերոսների նկարագրությունը չի համապատասխանում գրքի նկարագրությանը։

Շատերը քննադատում են, որ կարևոր կերպարների և դեպքերի բացակայությունը կասկածելի են դարձնում շարունակությունը։ Օրինակ Ռորանը հեռանում է տնից, որպեսզի չգնա բանակ, իսկ գրքում նա հեռանում է, որ գումար աշխատի և ապրի Կետրինի (ֆիլմում չի մարմնավորվում) հետ։ Ինչպես նաև Բրոմը և Էրագոնը պետք է հետապնդեին և փորձեին սպանել Ռազզանկներին, ինչը և որոշիչ նշանակություն կունենա «Վերադարձ» և «Բրիսիգր» գրքերում։

Ընդ որում ֆիլմում չկան մի քանի կարևոր հերոսներ՝ Ջոադը, Հելենը, Օրիկը, Էլյվան և Սոլեմբումը։

Որպես մեկ այլ օրինակ ՝ շատերը քննադատում էին սյուժեն Ռազզակների մասնակցությամբ։ Գրքում նրանք ներկայացված են կախարդական, կենսաբանորեն մարդկանց նման արարածներ, իսկ ֆիլմում նրանք ներկայացված են որպես միջատանման և փտող էակներ։ Ոմանք կարծում են, որ Սպֆիրայի թևերը փետուրներով նույնիսկ վատը չեն, իսկ ոմանք մնացել են թաղանթավոր թևերի երկրպագուներ, ինչպես չղջիկներինը։

Ինչպես նաև բացակայում է կարևոր տեսարան, որտեղ Էրագոնը և Սապֆիրան օրհնում են երեխային, որը կարևոր դեր է խաղում հաջորդ գրքերում։

## Պրեմիերաներ
*   Նոր Զելանդիա — 2006 թվականի դեկտեմբերի 14
*      — 2006 թվականի դեկտեմբերի 15
*  — 2006 թվականի դեկտեմբերի 16
*   — 2006 թվականի դեկտեմբերի 20
*  — 2006 թվականի դեկտեմբեր 22

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների բրիտանական ֆիլմեր
Կատեգորիա:2006 ֆիլմեր
Կատեգորիա:20th Century Fox ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Բրիտանական արկածային ֆիլմեր
Կատեգորիա:Բրիտանական ընտանեկան ֆիլմեր
Կատեգորիա:Բրիտանական մարտաֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Հունգարական ֆանտաստիկ ֆիլմեր
Կատեգորիա:Dune Entertainment ֆիլմեր